**ELŐTERJESZTÉS**

**Szombathely Megyei Jogú Város Közgyűlésének 2021. június 24-i ülésére**

**Javaslat a Savaria Szimfonikus Zenekar 2021/2022-es évadra vonatkozó programtervének elfogadására**

Szombathely Megyei Jogú Város Közgyűlése a 279/2015. (VI.18.) Kgy. számú határozatával felkérte a Savaria Szimfonikus Zenekar (a továbbiakban: Zenekar) igazgatóját, hogy - a Szombathelyi Egészségügyi és Kulturális Intézmények Gazdasági Ellátó Szervezete igazgatójával egyeztetve - minden év május 31. napjáig készítse el a következő évad részletes, az önkormányzati támogatási igényt is tartalmazó programtervét a Közgyűlés számára. A Zenekar a határozatban foglaltaknak megfelelően benyújtotta a dokumentumot, amely az előterjesztés mellékletét képezi az alábbiak szerint:

1. sz. melléklet: szakmai program szöveges ismertetése,
2. sz. melléklet: költségvetés-tervezet 2021. július 1. napjától 2021. december 31. napjáig,
3. sz. melléklet: költségvetés-tervezet 2022. január 1. napjától 2022. június 30. napjáig,

A 2021/22-es évad programterve a megszokott műsorpolitika - továbbra is törekedve a változatosságra - alapján került összeállításra. A világjárvány miatt jelentősen sérült a közönség és a művészek közötti kapcsolat, így ennek visszaépítése elengedhetetlen.

A tervezet a bérjellegű kiadásokat, továbbá a Bartók Terem és az iroda üzemeltetéséhez kapcsolódó kiadásokat nem tartalmazza.

A Zenekar programterveinek költségvetése évadonként:

2018-2019: 50.752.500,- Ft

2019-2020: 63.988.800,- Ft

2020-2021: 69.285.000,- Ft

2021-2022: 53.190.000,- Ft

Tekintettel a pandémiából adódó körülményekre, a tervezet a minimális költségeket tartalmazza. Az önkormányzat 2021. évi költségvetéséről szóló 7/2021. (II.25.) önkormányzati rendeletben az évadterv időarányos megvalósításához szükséges költség rendelkezésre áll, így önkormányzati többletforrás biztosítására nincs szükség.

Kérem a Tisztelt Közgyűlést, hogy az előterjesztést megtárgyalni, és döntését meghozni szíveskedjék.

**Szombathely, 2021. június „ ”**

**/: Dr. Nemény András :/**

**HATÁROZATI JAVASLAT**

**……../2021. (VI. 24.) Kgy. számú határozat**

1. Szombathely Megyei Jogú Város Közgyűlése a Savaria Szimfonikus Zenekar 2021/2022-es évadra vonatkozó szakmai tervét önkormányzati többletforrás biztosítása nélkül elfogadja.
2. A Közgyűlés felkéri az igazgatót, hogy az évadterv megvalósításához szükséges intézkedések megtételéről gondoskodjon.

**Felelős:** Dr. Nemény András polgármester

Horváth Soma alpolgármester

Horváth Attila alpolgármester

Dr. Károlyi Ákos jegyző

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Kiss Barna, a Savaria Szimfonikus Zenekar igazgatója,

Vigné Horváth Ilona, a Szombathelyi Egészségügyi és Kulturális GESZ igazgatója)

**Határidő:** azonnal